**ELŐTERJESZTÉS**

**Szombathely Megyei Jogú Város Közgyűlésének 2025. január 30-i ülésére**

**Javaslat a Kulturális és Innovációs Minisztérium, valamint Savaria Szimfonikus Zenekar között kötendő közszolgáltatási szerződés jóváhagyására**

Az előadó-művészeti szervezetek támogatásáról és sajátos foglalkoztatási szabályairól szóló 2008. évi XCIX. törvény vonatkozó rendelkezései alapján a Kulturális és Innovációs Minisztérium (a továbbiakban: KIM) és a Savaria Szimfonikus Zenekar (a továbbiakban: Zenekar) között 2021. évben megkötött, Szombathely Megyei Jogú Város Önkormányzatának Közgyűlése 176/2021. (X.28.) Kgy. számú határozatával jóváhagyott közszolgáltatási szerződés (a továbbiakban: Szerződés) 2024. december 31. napján lejárt, melynek megújítása esedékes.

A KIM 2025. január 9-én kelt levélben elküldte az újabb három évre (2025. január 1. napjától 2027. december 31. napjáig) szóló közszolgáltatási szerződést. A megküldött szerződés érdemi módosítást nem tartalmaz a 2021-ben aláírt megállapodáshoz képest.

A Zenekar igazgatójának írásbeli tájékoztatása alapján a Zenekar a nemzeti minősítés feltételeinek megfelel, továbbá rendelkezik azzal a személyi és eszközállománnyal, mely a szerződés 3.1-3.10. pontjában jelzett szolgáltatások teljesítéséhez elengedhetetlenül szükséges. A szerződésben felsorolt szolgáltatási elvárások teljesítéséhez várhatóan nem merül fel többlettámogatási igény.

Az előadó-művészeti szervezetek támogatásának részletes szabályairól szóló 428/2016. (XII. 15.) Korm. rendelet 10.§ (2) bekezdése értelmében a közszolgáltatási szerződés megkötéséhez a fenntartó önkormányzat előzetes egyetértése szükséges.

A szerződés az előterjesztés mellékletét képezi.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2025. január „ ”**

**/: Dr. Nemény András :/**

**HATÁROZATI JAVASLAT**

**…../2025. (I. 30.) Kgy. számú határozat**

1. Szombathely Megyei Jogú Város Közgyűlése a Kulturális és Innovációs Minisztérium, valamint a Savaria Szimfonikus Zenekar között megkötendő közszolgáltatási szerződést az előadó-művészeti szervezetek támogatásának részletes szabályairól szóló 428/2016. (XII.15.) Korm. rendelet 10.§ (2) bekezdése alapján az előterjesztés 1. számú melléklete szerinti tartalommal jóváhagyja.
2. A Közgyűlés felhatalmazza a polgármestert, hogy a Kulturális és Innovációs Minisztérium és a Savaria Szimfonikus Zenekar aláírását követően a közszolgáltatási szerződést a fenntartó nevében jóváhagyólag aláírja.

**Felelősök:** Dr. Nemény András polgármester

                               Horváth Soma alpolgármester

                               Dr. László Győző alpolgármester

                               Dr. Károly Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója)

**Határidő:** azonnal (1. pont vonatkozásában)

2025. február 15. (2. pont vonatkozásában)